З 8 па 22 лютага 2014 года ў дзяржаўнай установе адукацыі “СШ № 1 г. Ганцавічы” пройдзе другі этап рэпетыцыйнага тэсціравання абітурыентаў па вучэбных прадметах за курс агульнай сярэдняй адукацыі. Так, 8 лютага рэпетыцыйнае тэсціраванне адбудзецца па такіх прадметах, як фізіка, хімія, замежныя мовы, гісторыя Беларусі, сусветная гісторыя найноўшага часу; 15 лютага — па рускай і беларускай мовах; 22 лютага — па матэматыцы, біялогіі, грамадазнаўстве, геаграфіі. Аплата за ўдзел у тэсціраванні ўносіцца шляхам пералічэння грашовых сродкаў на разліковы рахунак установы адукацыі “Рэспубліканскі інстытут кантролю ведаў” (разліковы рахунак № 3632934510021 у філіяле № 529 ААТ “ААБ Беларусбанк”, г. Мінск, код 720, УНП 190194148). Пры аплаце неабходна мець пры сабе пашпарт. Кошт тэсціравання па адным прадмеце складае 41800 (сорак адна тысяча восемсот) беларускіх рублёў. Аплату за тэсціраванне можна ажыццявіць без спагнання камісійнага збору ў любым аддзяленні ААТ “ААБ Беларусбанк” шляхам сістэмы “Разлік” (ЕРІП) або са спагнаннем камісійнага збору ў любым іншым банку ці ў аддзяленнях “Белпошта”. Марына КЛІМАВЕЦ, галоўны спецыяліст аддзела адукацыі, спорту і турызму райвыканкама. Заметили ошибку? Выделите текст, нажмите Ctrl+Enter и оставьте замечание!